nibzard/narodne-novine-full-text-markdown huggingface dataset:
## Rješenje kojim se društvu za upravljanje investicijskim fondovima Alfa Invest d.o.o., u osnivanju, Zagreb, daje odobrenje za poslovanje i suglasnost na imenovanje članova Uprave društva Mateja Tomažina i Branka Matića

### NN 128/2006 (27.11.2006.), Rješenje kojim se društvu za upravljanje investicijskim fondovima Alfa Invest d.o.o., u osnivanju, Zagreb, daje odobrenje za poslovanje i suglasnost na imenovanje članova Uprave društva Mateja Tomažina i Branka Matića

# HRVATSKA AGENCIJA ZA NADZOR FINANCIJSKIH USLUGA

**2837**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05) i
članka 27., 28. i 29. Zakona o investicijskim fondovima (»Narodne novine« br.
150/05), članka 2. Pravilnika o sadržaju dokumenata koji se prilažu uz zahtjev
za izdavanje odobrenja za rad društva za upravljanje investicijskim fondovima
(»Narodne novine« br. 29/06) i članaka 3. i 4. Pravilnika o uvjetima za
obavljanje poslova članova uprave društva za upravljanje investicijskim
fondovima (»Narodne novine« br. 29/06), Uprava Hrvatske agencije za nadzor
financijskih usluga, odlučujući o zahtjevu društva za upravljanje investicijskim
fondovima ALFA INVEST d.o.o., u osnivanju, Zagreb, Petrinjska 14, u predmetu za
izdavanje odobrenja za poslovanje i zahtjeva za odobrenje imenovanja članova
Uprave društva, na sjednici održanoj 17. studenoga 2006. godine donijela je

## RJEŠENJE

1. Društvu za upravljanje investicijskim fondovima ALFA INVEST d.o.o., u
osnivanju, Zagreb, Petrinjska 14, daje se odobrenje za poslovanje.
2. Daje se suglasnost društvu za upravljanje investicijskim fondovima ALFA
INVEST d.o.o.,u osnivanju, Zagreb, Petrinjska 14, na imenovanje članova Uprave
društva Mateja Tomažina iz Ljubljane i Branka Matića iz Ližnjana.
3. Izrijeka ovoga rješenja objavit će se u »Narodnim novinama«.

Klasa: UP/I-450-08/06-20/22
Urbroj: 326-113/06-04
Zagreb: 17. studenoga 2006.

Predsjednik Uprave
**Ante Samodol**, v. r.

Rješenje, NN 128/2006-2837
## Rješenje Ustavnog suda Republike Hrvatske broj:U-III-3075/2006 od 25. listopada 2006.

### NN 128/2006 (27.11.2006.), Rješenje Ustavnog suda Republike Hrvatske broj:U-III-3075/2006 od 25. listopada 2006.

# USTAVNI SUD REPUBLIKE HRVATSKE

**2847**

Ustavni sud Republike Hrvatske, u Vijeću za rješavanje postupovnih pretpostavki
za odlučivanje o ustavnim tužbama, u sastavu sudac Milan Vuković, predsjednik
Vijeća, te suci Ivan Matija i Nevenka Šernhorst, članovi Vijeća, u postupku koji
su ustavnom tužbom pokrenuli G. O. iz Z. i D. K. iz Z., koje zastupa A. K.,
odvjetnik u Z., na sjednici održanoj dana 25. listopada 2006. godine,
jednoglasno je donio

## RJEŠENJE

I. Ustavna tužba se odbacuje.
II. Ovo rješenje objavit će se u »Narodnim novinama«.

```
Obrazloženje
```

1. Podnositelji su podnijeli ustavnu tužbu protiv rješenja Prekršajnog suda u
Zadru, broj: Pv-7/06 od 22. kolovoza 2006. godine, kojim je odbijena njihova
žalba i potvrđeno rješenje Prekršajnog suda u Zadru, broj: Pp IX JR-532/06 od
28. srpnja 2006. godine, a kojim je rješenjem podnositeljima kao okrivljenicima
izrečena novčana kazna u iznosu od 5.000,00 kuna, svakome, zbog nepoštivanja
određene mjere opreza – zabrane posjećivanja određenog mjesta i to
ugostiteljskog objekta »Cojot bar«, u Ninu, Ninska laguna.
Osporena rješenja temelje se na članku 140. stavku 1. u svezi članka 137. stavka
3. Zakona o prekršajima (»Narodne novine«, broj 88/02, 122/02, 187/03, 105/04 i
127/04).

*Ustavni sud nije nadležan za odlučivanje.*
2. Odredba članka 62. stavka 1. Ustavnog zakona o Ustavnom sudu Republike
Hrvatske (»Narodne novine«, broj 99/99, 29/02 i 49/02 – pročišćeni tekst, u
nastavku: Ustavni zakon) propisuje:
*»Svatko može podnijeti Ustavnom sudu ustavnu tužbu ako smatra da mu je
pojedinačnim aktom tijela državne vlasti... kojim je odlučeno o njegovim pravima
i obvezama ili o sumnji ili optužbi zbog kažnjivog djela, povrijeđeno ljudsko
pravo ili temeljna sloboda zajamčena Ustavom...« (u daljnjem tekstu: ustavno
pravo).*
Sukladno tome, samo ona odluka kojom je nadležni sud meritorno odlučio o biti
stvari, odnosno o pravu ili obvezi ili o sumnji ili optužbi zbog kažnjivog djela
podnositelja, jest pojedinačni akt u smislu članka 62. stavka 1. Ustavnog zakona
u povodu kojega je Ustavni sud Republike Hrvatske, u postupku pokrenutom
ustavnom tužbom, nadležan štititi ljudska prava i temeljne slobode podnositelja,
zajamčene Ustavom Republike Hrvatske.
3. U ustavnosudskom postupku ocijenjeno je da osporavana rješenja ne
predstavljaju pojedinačne akte u smislu članka 62. stavka 1. Ustavnog zakona
protiv kojih bi Ustavni sud bio nadležan pružiti ustavnosudsku zaštitu.
4. Slijedom iznijetoga, na temelju članka 72. Ustavnog zakona, riješeno je kao u
izreci.
5. Objava ovog rješenja temelji se na članku 29. stavku 1. Ustav­nog zakona.

Broj: U-III-3075/2006
Zagreb, 25. listopada 2006.

USTAVNI SUD REPUBLIKE HRVATSKE
Predsjednik Vijeća
**Milan Vuković**, v. r.

Rješenje, NN 128/2006-2847
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje Ustavnog suda Republike Hrvatske broj:U-III-2665/2006 od 25. listopada 2006.

### NN 128/2006 (27.11.2006.), Rješenje Ustavnog suda Republike Hrvatske broj:U-III-2665/2006 od 25. listopada 2006.

# USTAVNI SUD REPUBLIKE HRVATSKE

**2849**

Ustavni sud Republike Hrvatske, u Vijeću za rješavanje postupovnih pretpostavki
za odlučivanje o ustavnim tužbama, u sastavu sudac Milan Vuković, predsjednik
Vijeća, te suci Ivan Matija i Nevenka Šernhorst, članovi Vijeća, u postupku
povodom prijedloga za povrat u prijašnje stanje Z. T. iz Z., koju zastupa D.
M.-U., odvjetnica u Z., na sjednici održanoj dana 25. listopada 2006. godine,
jednoglasno je donio

## RJEŠENJE

I. Prijedlog za povrat u prijašnje stanje se odbacuje.
II. Ovo rješenje objavit će se u »Narodnim novinama«.

```
Obrazloženje
```

1. Podnositeljica je podnijela prijedlog za povrat u prijašnje stanje zbog
propuštanja roka za podnošenje ustavne tužbe protiv presude Upravnog suda
Republike Hrvatske, broj: Us-4880/2003 od 13. listopada 2005. godine.
2. Navedeni prijedlog za povrat u prijašnje stanje podnesen je nakon primitka
rješenja Ustavnog suda Republike Hrvatske, broj: U-III-1545/2006 od 26. lipnja
2006. godine, kojim je ustavna tužba podnositeljice odbačena zbog
nepravodobnosti.

*Prijedlog za povrat u prijašnje stanje nije dopušten.*
3. U članku 66. stavku 1. Ustavnog zakona o Ustavnom sudu Republike Hrvatske
(»Narodne novine«, broj 99/99., 29/02. i 49/02. – pročišćeni tekst, u nastavku:
Ustavni zakon) propisano je:
*»(1) Osobi koja iz opravdanih razloga propusti rok za podnošenje ustavne tužbe,
Ustavni sud će dopustiti povrat u prijašnje stanje ako ona u roku od 15 dana
nakon prestanka razloga koji je prouzročio propuštanje podnese prijedlog za
povrat u prijašnje stanje i ako istodobno s prijedlogom podnese i ustavnu
tužbu.«*4. Budući da je u konkretnom slučaju prijedlog za povrat u prijašnje stanje zbog
propuštanja roka za podnošenje ustavne tužbe podnesen nakon primitka navedenog
rješenja Ustavnog suda Repub­like Hrvatske, to prijedlog za povrat u prijašnje
stanje nije dopušten u smislu odredbe članka 66. stavka 1. Ustavnog zakona.
5. Stoga, kako je u predmetnom slučaju o ustavnoj tužbi odlučeno prije nego je
prijedlog stigao Sudu, nema pretpostavki za odlučivanje o prijedlogu, te je na
temelju članka 66. stavka 1. Ustavnog zakona, riješeno kao u izreci.
6. Objava ovog rješenja temelji se na članku 29. stavku 1. Ustav­nog zakona.

Broj: U-III-2665/2006
Zagreb, 25. listopada 2006.

USTAVNI SUD REPUBLIKE HRVATSKE
Predsjednik Vijeća
**Milan Vuković**, v. r.

Rješenje, NN 128/2006-2849
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Ispravak Pravilnika o sadržaju posebnog izvještaja o ocjeni rada i učinkovitosti državnih službenika

### NN 128/2006 (27.11.2006.), Ispravak Pravilnika o sadržaju posebnog izvještaja o ocjeni rada i učinkovitosti državnih službenika

**2850**

Nakon izvršenog uspoređivanja s izvornim tekstom utvrđena je pogreška u
Pravilniku o sadržaju posebnog izvještaja o ocjeni rada i učinkovitosti državnih
službenika, objavljenom u »Narodnim novinama« broj 78 od 14. srpnja 2006. godine
te se daje

## ISPRAVAK

### [PRAVILNIKA O SADRŽAJU POSEBNOG IZVJEŠTAJA O OCJENI RADA I UČINKOVITOSTI DRŽAVNIH SLUŽBENIKA](http://narodne-novine.nn.hr/clanci/sluzbeni/127605.html)

U članku 7. stavku 1., iza riječi »neposredno nadređeni službenik« treba stajati
točka, a ostatak teksta treba brisati.

Klasa: 080-07/06-01/01
Urbroj: 515-05-06-24
Zagreb, 13. studenoga 2006.

Državni tajnik
**Antun Palarić**, v. r.

Ostalo, NN 128/2006-2850
## Ispravak Odluke Ustavnog suda Republike Hrvatske broj: U-IIIA-4840/2004

### NN 128/2006 (27.11.2006.), Ispravak Odluke Ustavnog suda Republike Hrvatske broj: U-IIIA-4840/2004

**2851**

U »Narodnim novinama«, broj 114/2006. objavljena je Odluka Ustavnog suda
Republike Hrvatske broj U-IIIA-4840/2004 od 28. rujna 2006. godine u kojoj je
ustanovljena pogreška pa se daje

## ISPRAVAK

### [ODLUKE USTAVNOG SUDA REPUBLIKE HRVATSKE BROJ: U-IIIA-4840/2004](http://narodne-novine.nn.hr/clanci/sluzbeni/128293.html)

U odluci Ustavnog suda Republike Hrvatske broj: U-IIIA-4840/2004 od 28. rujna
2006. godine ispravlja se:
– u točki 8. obrazloženja, u prvom retku, umjesto »u Zagrebu na moru« treba
stajati »u Zagrebu.«,

Broj: Su-16/2006-550
Zagreb, 14. studenoga 2006.

Tajnik
za ustavnosudsko poslovanje
**Vladimira Vodanović**, v. r.

Odluka, NN 128/2006-2851
## Odluka o izmjeni i dopuni Odluke o načinu prodaje, cijeni, vremenu i uvjetima prodaje dionica INA - Industrije nafte d.d. javnom ponudom i posebnim pogodnostima prodaje hrvatskim građanima

### NN 129/2006 (28.11.2006.), Odluka o izmjeni i dopuni Odluke o načinu prodaje, cijeni, vremenu i uvjetima prodaje dionica INA - Industrije nafte d.d. javnom ponudom i posebnim pogodnostima prodaje hrvatskim građanima

# VLADA REPUBLIKE HRVATSKE

**2853**

Na temelju članka 9. Zakona o privatizaciji INA – Industrije nafte d.d.
(»Narodne novine«, broj 32/2002), a u vezi s člankom 4. stavkom 1. točkom 4.
Zakona o privatizaciji INA – Industrije nafte d.d., Vlada Republike Hrvatske je
na sjednici održanoj 27. studenoga 2006. godine donijela

## ODLUKU

### O IZMJENI I DOPUNI ODLUKE O NAČINU PRODAJE, CIJENI, VREMENU I UVJETIMA PRODAJE DIONICA INA – INDUSTRIJE NAFTE d.d. JAVNOM PONUDOM I POSEBNIM POGODNOSTIMA PRODAJE HRVATSKIM GRAĐANIMA

I.

U Odluci o načinu prodaje, cijeni, vremenu i uvjetima prodaje dionica INA –
Industrija nafte d.d. javnom ponudom i posebnim pogodnostima prodaje hrvatskim
građanima (»Narodne novine«, br. 104/2006, 113/2006 i 122/2006), u točki II.
stavci 6., 7. i 8. mijenjaju se i glase:
Prodajna cijena po dionici unutar raspona cijene iz stavka 5. ove točke, po
kojoj će se dionice iz točke I. stavka 1. ove Odluke biti prodane ponuditeljima,
utvrđuje se u iznosu 1.690,00 kuna po dionici (u daljnjem tekstu: prodajna
cijena).
Obavijest o prodajnoj cijeni utvrđenoj u prethodnom stavku objavit će se na
način propisan u stavku 2. ove točke.
Voditeljima knjige ponuda u smislu ove Odluke smatraju se financijski
savjetnici, imenovani Odlukom Vlade Republike Hrvatske o izboru financijskog
savjetnika za nastavak privatizacije INA – Industrije nafte d.d., Zagreb, klase:
310-05/05-03/02, urbroja:5030116-05-9, od 22. rujna 2005. godine (u daljnjem
tekstu: »voditelji knjige ponuda«).

II.

Ova Odluka stupa na snagu danom objave u »Narodnim novinama«.

Klasa: 310-05/02-03/03
Urbroj: 5030105-06-18
Zagreb, 27. studenoga 2006.

Predsjednik
**dr. sc. Ivo Sanader**, v. r.

Odluka, NN 129/2006-2853
## Naputak o utvrđivanju minimalnih prinosa po hektaru

### NN 129/2006 (28.11.2006.), Naputak o utvrđivanju minimalnih prinosa po hektaru

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2859**

Na temelju članka 18. stavka 3. Zakona o državnoj potpori u poljoprivredi,
ribarstvu i šumarstvu (»Narodne novine«, broj 87/02., 117/03., 82/04., 12/05. i
85/06.) ministar poljoprivrede, šumarstva i vodnoga gospodarstva donosi

## NAPUTAK

### O UTVRĐIVANJU MINIMALNIH PRINOSA PO HEKTARU

1. Utvrđuju se minimalni prinosi po hektaru za proizvodnju u 2006. godini kako
slijedi:
soja                      2,50    t/ha
suncokret             1,50     t/ha
tikva uljanica        1,20     t/ha sirove koštice
šećerna repa      45,00     t/ha čiste repe
2. U slučaju štete minimalni prinos se umanjuje u postotnom iznosu procijenjene
štete.
Štetu korisnik dokazuje:
a) zapisnikom općinskih ili gradskih komisija o šteti od elementarnih nepogoda,
b) zapisnikom o šteti od divljači ili
c) zapisnikom osiguravajućeg društva.
3. Podnositelj zahtjeva za poticaj za proizvodnju soje može pravdati minimalni
prinos temeljem izjave o uskladištenoj soji na vlastitom gospodarstvu, uz uvjet
da se poljoprivredno gospodarstvo bavi uzgojem stoke. U tom slučaju uz izjavu
podnositelj zahtjeva dužan je dostaviti potvrdu Hrvatskoga stočarskog centra o
broju i kategoriji stoke.
4. Poljoprivredna gospodarstva koja nisu ostvarila minimalni prinos kultura iz
točke 1. ovog Naputka ili nemaju dokaze o opravdanim razlozima sukladno ovom
Naputku ne mogu ostvariti pravo na poticaj za ove kulture.

Klasa: 011-02/06-01/97
Urbroj: 525-01-06-1
Zagreb, 21. studenoga 2006.

Ministar
**Petar Čobanković**, v. r.

Naputak, NN 129/2006-2859
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o postavljenju Željka Kirinčića za izvanrednog i opunomoćenog veleposlanika Republike Hrvatske u Ukrajini

### NN 130/2006 (29.11.2006.), Odluka o postavljenju Željka Kirinčića za izvanrednog i opunomoćenog veleposlanika Republike Hrvatske u Ukrajini

# PREDSJEDNIK REPUBLIKE HRVATSKE

**2861**

Na temelju odredbe članka 98. stavka 3. Ustava Republike Hrvatske, članka 22.
Zakona o vanjskim poslovima (»Narodne novine« broj 48/96), točke II. podtočke 8.
Odluke o postupku osnivanja diplomatskih misija i konzularnih ureda Republike
Hrvatske u inozemstvu i postupku postavljanja i opoziva šefova diplomatskih
misija i konzularnih ureda Republike Hrvatske u inozemstvu od 11. siječnja
2001., 5. srpnja 2001. i 7. travnja 2004., te akta predsjednika Vlade Republike
Hrvatske klasa: 080-02/06-01/116, urbroj: 50304/2-06-05 od 16. studenoga 2006.,
kojim je predsjednik Vlade Republike Hrvatske dao prethodni supotpis, donosim

## ODLUKU

kojom postavljam ŽELJKA KIRINČIĆA za izvanrednog i opunomoćenog veleposlanika
Republike Hrvatske u Ukrajini, sa sjedištem u Kijevu.
Ova Odluka stupa na snagu 31. prosinca 2006. godine.

Klasa: 018-07/06-02/21
Urbroj: 71-05-03/1-06-5
Zagreb, 22. studenoga 2006.

Predsjednik
Republike Hrvatske
**Stjepan Mesić**, v. r.

Odluka, NN 130/2006-2861
## Odluka o postavljenju mr. sc. Veselka Grubišića za izvanrednog i opunomoćenog veleposlanika Republike Hrvatske u Irskoj

### NN 130/2006 (29.11.2006.), Odluka o postavljenju mr. sc. Veselka Grubišića za izvanrednog i opunomoćenog veleposlanika Republike Hrvatske u Irskoj

# PREDSJEDNIK REPUBLIKE HRVATSKE

**2862**

Na temelju odredbe članka 98. stavka 3. Ustava Republike Hrvatske, članka 22.
Zakona o vanjskim poslovima (»Narodne novine« broj 48/96), točke II. podtočke 8.
Odluke o postupku osnivanja diplomatskih misija i konzularnih ureda Republike
Hrvatske u inozemstvu i postupku postavljanja i opoziva šefova diplomatskih
misija i konzularnih ureda Republike Hrvatske u inozemstvu od 11. siječnja
2001., 5. srpnja 2001. i 7. travnja 2004., te akta predsjednika Vlade Republike
Hrvatske klasa: 080-02/06-01/107, urbroj: 50304/2-06-05 od 16. studenoga 2006.,
kojim je predsjednik Vlade Republike Hrvatske dao prethodni supotpis, donosim

## ODLUKU

kojom postavljam mr. sc. VESELKA GRUBIŠIĆA za izvanrednog i opunomoćenog
veleposlanika Republike Hrvatske u Irskoj, sa sjedištem u Dublinu.
Ova Odluka stupa na snagu 26. studenoga 2006. godine.

Klasa: 018-07/06-02/15
Urbroj: 71-05-03/1-06-7
Zagreb, 22. studenoga 2006.

Predsjednik
Republike Hrvatske
**Stjepan Mesić**, v. r.

Odluka, NN 130/2006-2862
## Odluka o postavljenju Tomislava Cara za izvanrednog i opunomoćenog veleposlanika Republike Hrvatske u Slovačkoj Republici

### NN 130/2006 (29.11.2006.), Odluka o postavljenju Tomislava Cara za izvanrednog i opunomoćenog veleposlanika Republike Hrvatske u Slovačkoj Republici

# PREDSJEDNIK REPUBLIKE HRVATSKE

**2863**

Na temelju odredbe članka 98. stavka 3. Ustava Republike Hrvatske, članka 22.
Zakona o vanjskim poslovima (»Narodne novine« broj 48/96), točke II. podtočke 8.
Odluke o postupku osnivanja diplomatskih misija i konzularnih ureda Republike
Hrvatske u inozemstvu i postupku postavljanja i opoziva šefova diplomatskih
misija i konzularnih ureda Republike Hrvatske u inozemstvu od 11. siječnja
2001., 5. srpnja 2001. i 7. travnja 2004., te akta predsjednika Vlade Republike
Hrvatske kKlasa: 080-02/06-01/115, urbroj: 50304/2-06-05 od 16. studenoga 2006.,
kojim je predsjednik Vlade Republike Hrvatske dao prethodni supotpis, donosim

## ODLUKU

kojom postavljam TOMISLAVA CARA za izvanrednog i opunomoćenog veleposlanika
Republike Hrvatske u Slovačkoj Republici, sa sjedištem u Bratislavi.
Ova Odluka stupa na snagu 1. siječnja 2007. godine.

Klasa: 018-07/06-02/19
Urbroj: 71-05-03/1-06-5
Zagreb, 22. studenoga 2006.

Predsjednik
Republike Hrvatske
**Stjepan Mesić**, v. r.

Odluka, NN 130/2006-2863
## Odluka o postavljenju dr. sc. Damira Kušena za izvanrednog i opunomoćenog veleposlanika Republike Hrvatske u Republici Finskoj

### NN 130/2006 (29.11.2006.), Odluka o postavljenju dr. sc. Damira Kušena za izvanrednog i opunomoćenog veleposlanika Republike Hrvatske u Republici Finskoj

# PREDSJEDNIK REPUBLIKE HRVATSKE

**2864**

Na temelju odredbe članka 98. stavka 3. Ustava Republike Hrvatske, članka 22.
Zakona o vanjskim poslovima (»Narodne novine« broj 48/96), točke II. podtočke 8.
Odluke o postupku osnivanja diplomatskih misija i konzularnih ureda Republike
Hrvatske u inozemstvu i postupku postavljanja i opoziva šefova diplomatskih
misija i konzularnih ureda Republike Hrvatske u inozemstvu od 11. siječnja
2001., 5. srpnja 2001. i 7. travnja 2004., te akta predsjednika Vlade Republike
Hrvatske klasa: 080-02/06-01/147, urbroj: 50304/2-06-05 od 16. studenoga 2006.,
kojim je predsjednik Vlade Republike Hrvatske dao prethodni supotpis, donosim

## ODLUKU

kojom postavljam dr. sc. DAMIRA KUŠENA za izvanrednog i opunomoćenog
veleposlanika Republike Hrvatske u Republici Finskoj, sa sjedištem u Helsinkiju.
Ova Odluka stupa na snagu 1. siječnja 2007. godine.

Klasa: 018-07/06-02/30
Urbroj: 71-05-03/1-06-7
Zagreb, 22. studenoga 2006.

Predsjednik
Republike Hrvatske
**Stjepan Mesić**, v. r.

Odluka, NN 130/2006-2864
## Odluka o opozivu dr. sc. Marina Andrijaševića s dužnosti izvanrednog i opunomoćenog veleposlanika Republike Hrvatske u Republici Finskoj i Republici Estoniji

### NN 130/2006 (29.11.2006.), Odluka o opozivu dr. sc. Marina Andrijaševića s dužnosti izvanrednog i opunomoćenog veleposlanika Republike Hrvatske u Republici Finskoj i Republici Estoniji

# PREDSJEDNIK REPUBLIKE HRVATSKE

**2865**

Na temelju odredbe članka 98. stavka 3. Ustava Republike Hrvatske, članka 22.
Zakona o vanjskim poslovima (»Narodne novine«, broj 48/96), točke II. podtočke
8. Odluke o postupku osnivanja diplomatskih misija i konzularnih ureda Republike
Hrvatske u inozemstvu i postupku postavljanja i opoziva šefova diplomatskih
misija i konzularnih ureda Republike Hrvatske u inozemstvu od 11. siječnja
2001., 5. srpnja 2001. i 7. travnja 2004., te akta predsjednika Vlade Republike
Hrvatske klasa: 080-02/06-02/106, urbroj: 50304/2-06-05 od 16. studenoga 2006.,
kojim je predsjednik Vlade Republike Hrvatske dao prethodni supotpis, donosim

## ODLUKU

### O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Dr. sc. MARIN ANDRIJAŠEVIĆ opoziva se s dužnosti izvanrednog i opunomoćenog
veleposlanika Republike Hrvatske u Republici Finskoj, sa sjedištem u Helsinkiju
i dužnosti izvanrednog i opunomoćenog veleposlanika Republike Hrvatske u
Republici Estoniji, sa sjedištem u Helsinkiju.
Ova Odluka stupa na snagu 31. prosinca 2006. godine.

Klasa: 018-07/06-02/26
Urbroj: 71-05-03/1-06-4
Zagreb, 22. studenoga 2006.

Predsjednik
Republike Hrvatske
**Stjepan Mesić**, v. r.

Odluka, NN 130/2006-2865
## Odluka o opozivu Viktora Broža s dužnosti izvanrednog i opunomoćenog veleposlanika Republike Hrvatske u Češkoj Republici

### NN 130/2006 (29.11.2006.), Odluka o opozivu Viktora Broža s dužnosti izvanrednog i opunomoćenog veleposlanika Republike Hrvatske u Češkoj Republici

# PREDSJEDNIK REPUBLIKE HRVATSKE

**2866**

Na temelju odredbe članka 98. stavka 3. Ustava Republike Hrvatske, članka 22.
Zakona o vanjskim poslovima (»Narodne novine«, broj 48/96), točke II. podtočke
8. Odluke o postupku osnivanja diplomatskih misija i konzularnih ureda Republike
Hrvatske u inozemstvu i postupku postavljanja i opoziva šefova diplomatskih
misija i konzularnih ureda Republike Hrvatske u inozemstvu od 11. siječnja
2001., 5. srpnja 2001. i 7. travnja 2004., te akta predsjednika Vlade Republike
Hrvatske klasa: 080-02/06-02/104, urbroj: 50304/2-06-05 od 16. studenoga 2006.,
kojim je predsjednik Vlade Republike Hrvatske dao prethodni supotpis, donosim

## ODLUKU

### O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

VIKTOR BROŽ opoziva se s dužnosti izvanrednog i opunomoćenog veleposlanika
Republike Hrvatske u Češkoj Republici, sa sjedištem u Pragu.
Ova Odluka stupa na snagu 31. prosinca 2006. godine.

Klasa: 018-07/06-02/29
Urbroj: 71-05-03/1-06-4
Zagreb, 22. studenoga 2006.

Predsjednik
Republike Hrvatske
**Stjepan Mesić,** v. r.

Odluka, NN 130/2006-2866
## Uredba o izmjeni Uredbe o Stručnoj službi Savjeta za nacionalne manjine

### NN 130/2006 (29.11.2006.), Uredba o izmjeni Uredbe o Stručnoj službi Savjeta za nacionalne manjine

# VLADA REPUBLIKE HRVATSKE

**2870**

Na temelju članka 36. stavka 6. Ustavnog zakona o pravima nacionalnih manjina
(»Narodne novine«, broj 155/2002), Vlada Republike Hrvatske je na sjednici
održanoj 23. studenoga 2006. godine donijela

## UREDBU

### O IZMJENI UREDBE O STRUČNOJ SLUŽBI SAVJETA ZA NACIONALNE MANJINE

Članak 1.

U Uredbi o Stručnoj službi Savjeta za nacionalne manjine (»Narodne novine«, broj
77/2003), mijenja se okvirni broj državnih službenika potrebnih za obavljanje
poslova iz djelokruga Stručne službe.
Novi okvirni broj državnih službenika potrebnih za obavljanje poslova iz
djelokruga Stručne službe, određuje se u tablici koja je sastavni dio ove
Uredbe, a koja se ne objavljuje u »Narodnim novinama«.

Članak 2.

Pravilnik o unutarnjem redu Stručne službe uskladit će se s odredbama ove
Uredbe, u roku 60 dana od dana njezina stupanja na snagu.

Članak 3.

Ova Uredba stupa na snagu osmog dana od objave u »Narod­nim novinama«.

Klasa: 023-03/06-01/23
Urbroj: 5030108-06-1
Zagreb, 23. studenoga 2006.

Potpredsjednica Vlade
i ministrica obitelji, branitelja i međugeneracijske
solidarnosti
**Jadranka Kosor, dipl. iur**., v. r.

Uredba, NN 130/2006-2870
## Odluka o utvrđivanju interesa Republike Hrvatske za izgradnju Radarske postaje Psunj

### NN 130/2006 (29.11.2006.), Odluka o utvrđivanju interesa Republike Hrvatske za izgradnju Radarske postaje Psunj

# VLADA REPUBLIKE HRVATSKE

**2872**

Na temelju članka 9. Zakona o izvlaštenju (»Narodne novine«, br. 9/94, 35/94,
112/2000, 114/2001 i 79/2006), Vlada Republike Hrvatske je na sjednici održanoj
23. studenoga 2006. godine donijela

## ODLUKU

### O UTVRĐIVANJU INTERESA REPUBLIKE HRVATSKE ZA IZGRADNJU RADARSKE POSTAJE PSUNJ

I.

Izgradnja Radarske postaje Psunj, na k.č.br. 1003/10, površine 445 m2, z.k.ul.
155, k.o. Šumetlica, vlasništvo Republike Hrvatske, kojom gospodare Hrvatske
šume d.o.o., Zagreb, u interesu je Repub­like Hrvatske.

II.

Interes Republike Hrvatske iz točke I. ove Odluke utvrđuje se na temelju
lokacijske dozvole, klase: UP/I-350-05/05-01/017, urbroja: 2177-04/2-02-05-04,
od 16. svibnja 2005. godine, izdane od strane Ureda državne uprave u
Požeško-slavonskoj županiji, ispostava Pakrac, te kopije katastarskog plana s
ucrtanom građevinskom parcelom, kao sastavnim dijelom lokacijske dozvole.

III.

Ova Odluka stupa na snagu danom objave u »Narodnim novinama«.

Klasa: 943-03/06-01/04
Urbroj: 5030106-06-2
Zagreb, 23. studenoga 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur.**, v. r.

Odluka, NN 130/2006-2872
## Rješenje o imenovanju pomoćnice ministra poljoprivrede, šumarstva i vodnoga gospodarstva

### NN 130/2006 (29.11.2006.), Rješenje o imenovanju pomoćnice ministra poljoprivrede, šumarstva i vodnoga gospodarstva

# VLADA REPUBLIKE HRVATSKE

**2874**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 42. stavka
2. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst i 199/2003), Vlada Republike
Hrvatske je na sjednici održanoj 23. studenoga 2006. godine donijela

## RJEŠENJE

### O IMENOVANJU POMOĆNICE MINISTRA POLJOPRIVREDE, ŠUMARSTVA I VODNOGA GOSPODARSTVA

Imenuje se RUŽICA DRMIĆ pomoćnicom ministra poljoprivrede, šumarstva i vodnoga
gospodarstva.

Klasa: 080-02/06-01/171
Urbroj: 50304/2-06-01
Zagreb, 23. studenoga 2006.

Predsjednik
**dr. sc. Ivo Sanader**, v. r.

Rješenje, NN 130/2006-2874
## Rješenje o imenovanju pomoćnika ministra financija

### NN 130/2006 (29.11.2006.), Rješenje o imenovanju pomoćnika ministra financija

# VLADA REPUBLIKE HRVATSKE

**2875**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 42. stavka
2. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst i 199/2003), Vlada Republike
Hrvatske je na sjednici održanoj 23. studenoga 2006. godine donijela

## RJEŠENJE

### O IMENOVANJU POMOĆNIKA MINISTRA FINANCIJA

Imenuje se VEDRAN DUVNJAK pomoćnikom ministra financija.

Klasa: 080-02/06-01/172
Urbroj: 50304/2-06-01
Zagreb, 23. studenoga 2006.

Predsjednik
**dr. sc. Ivo Sanader**, v. r.

Rješenje, NN 130/2006-2875
## Pravilnik o izmjeni Pravilnika o registraciji vozila

### NN 130/2006 (29.11.2006.), Pravilnik o izmjeni Pravilnika o registraciji vozila

# MINISTARSTVO UNUTARNJIH POSLOVA

**2876**

Na temelju članka 242. stavka 4. i članka 303. stavka 1. Zakona o sigurnosti
prometa na cestama (»Narodne novine« broj 105/04.) i članka 44. Zakona o
upisniku sudskih i javnobilježničkih osiguranja tražbina vjerovnika na pokretnim
stvarima i pravima (»Narodne novine«, broj 121/05.) ministar unutarnjih poslova
u suglasnosti s ministrom mora, turizma, prometa i razvitka donosi

## PRAVILNIK

### O IZMJENI PRAVILNIKA O REGISTRACIJI VOZILA

Članak 1.

U Pravilniku o registraciji vozila (»Narodne novine«, broj 5/05., 19/05., 41/05.
i 8/06.) članak 22a. mijenja se i glasi:

»Članak 22a.

Evidencija iz članka 22. stavka 2. ovog Pravilnika će na temelju rješenja o
ovrsi sadržavati i zabilježbu ovrhe na motornom vozilu, upisom ograničenja:
»ovrha – zabrana otuđenja«, a na temelju pravomoćnog zaključka Službe upisa
Financijske agencije evidencija će sadržavati i broj zaključka o upisu sudskog
ili javnobilježničkog osiguranja tražbine vjerovnika.
Ograničenje: »ovrha – zabrana otuđenja« i pravo ili mjera iz zaključka o upisu,
upisuju se u knjižicu vozila u prostor za napomenu.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-52-66554/06
Zagreb, 21. studenoga 2006.

Ministar
**Ivica Kirin**, v. r.

Pravilnik, NN 130/2006-2876
## Rješenje o dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje zdravstvene sposobnosti čuvara i opće i posebne zdravstvene sposobnosti zaštitara

### NN 130/2006 (29.11.2006.), Rješenje o dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje zdravstvene sposobnosti čuvara i opće i posebne zdravstvene sposobnosti zaštitara

# MINISTARSTVO ZDRAVSTVA I SOCIJALNE SKRBI

**2880**

Na temelju članka 61. stavka 2. a u vezi s člankom 23. stavkom 2. Zakona o
privatnoj zaštiti (»Narodne novine« br. 68/03), ministar zdravstva i socijalne
skrbi donosi

## RJEŠENJE

### O DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o određivanju zdravstvenih ustanova i specijalista medicine rada u
privatnoj praksi za utvrđivanje opće zdravstvene sposobnosti čuvara i opće i
posebne zdravstvene sposobnosti zaštitara (»Narodne novine« br. 159/03, 179/03,
95/04, 179/04, 113/05, 130/05, 05/06, 45/06, 78/06, 98/06 i 113/06) u točki I.
iza rednog broja 35. dodaje se redni broj koji glasi:
»36. Poliklinika Ercegović, Lička 2, Split«,
– a u točki II. iza rednog broja 66. dodaje se redni broj koji glasi:
»67. Specijalistička ordinacija za medicinu rada prim. dr. Marko Mustać,
Zadarskog mira b.b., Zadar.«

II.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1
Urbroj: 534-05-01/4-06-13
Zagreb, 22. studenoga 2006.

Ministar
**doc. dr. sc. Neven Ljubičić**, v. r.

Rješenje, NN 130/2006-2880
## Odluka o izmjenama i dopunama Odluke o ograničavanju izloženosti banaka valutnom riziku

### NN 130/2006 (29.11.2006.), Odluka o izmjenama i dopunama Odluke o ograničavanju izloženosti banaka valutnom riziku

# HRVATSKA NARODNA BANKA

**2882**

Na temelju članka 68. pod 3) Zakona o bankama (»Narodne novine«, br. 84/2002.) i
članka 39. stavka (2) pod i) Zakona o Hrvatskoj narodnoj banci (»Narodne
novine«, br. 36/2001.) guverner Hrvatske narodne banke donosi

## ODLUKU

### O IZMJENAMA I DOPUNAMA ODLUKE O OGRANIČAVANJU IZLOŽENOSTI BANAKA VALUTNOM RIZIKU

(1) U Uputi za provedbu Odluke o ograničavanju izloženosti banaka valutnom
riziku koja je sastavni dio Odluke o ograničavanju izloženosti banaka valutnom
riziku (»Narodne novine«, br. 17/2003. i 39/2006.) točka 2.5.3. mijenja se i
glasi:
»2.5.3. Interni model za izračun delta ekvivalenta vrijednosti knjige opcija
Banka se može koristiti internim modelom za izračun delta ekvivalenata
vrijednosti knjige opcija ako dobije prethodno odobrenje Hrvatske narodne banke.
Postupak odobravanja korištenja internih modela za izračun vrijednosti knjige
opcija provodi se u skladu s točkom 6.7.2.1. Odluke o adekvatnosti kapitala.«
(2) Ova odluka stupa na snagu osmoga dana od dana objave u »Narodnim novinama«.

O. br. 702-020/11-06/ŽR
Zagreb, 22. studenoga 2006.

Guverner
Hrvatske narodne banke
**dr. sc. Željko Rohatinski,** v. r.

Odluka, NN 130/2006-2882
## Odluka o izmjenama i dopunama Upute za jedinstvenu primjenu Odluke o adekvatnosti kapitala banaka

### NN 130/2006 (29.11.2006.), Odluka o izmjenama i dopunama Upute za jedinstvenu primjenu Odluke o adekvatnosti kapitala banaka

# HRVATSKA NARODNA BANKA

**2883**

Na temelju članka 39. stavka (2) pod i) Zakona o Hrvatskoj narodnoj banci
(»Narodne novine«, br. 36/2001.) i točke 11.1. Odluke o adekvatnosti kapitala
banaka (»Narodne novine«, br. 17/2003.) guverner Hrvatske narodne banke donosi

## ODLUKU

### O IZMJENAMA I DOPUNAMA UPUTE ZA JEDINSTVENU PRIMJENU ODLUKE O ADEKVATNOSTI KAPITALA BANAKA

(1) U Uputi za jedinstvenu primjenu Odluke o adekvatnosti kapitala banaka
(»Narodne novine«, br. 195/2003, 39/2004. i 41/2006.) u poglavlju »5.
IZRAČUNAVANJE IZLOŽENOSTI BANKE VALUTNOM RIZIKU« mijenja se točka 5.2.1.3.3. i
glasi:
»5.2.1.3.3. Interni model za izračun delta ekvivalenta vrijednosti knjige opcija
Banka se može koristiti internim modelom za izračun delta ekvivalenata
vrijednosti knjige opcija ako dobije prethodno odobrenje Hrvatske narodne banke.
Postupak odobravanja korištenja internih modela za izračun vrijednosti knjige
opcija provodi se u skladu s točkom 6.7.2.1. Odluke o adekvatnosti kapitala.«
(2) U poglavlju »6. IZRAČUNAVANJE IZLOŽENOSTI BANKE POZICIJSKIM RIZICIMA«
mijenja se posljednji paragraf točke »6.2.4. OBRAZAC KAPITALNI ZAHTJEV ZA
VLASNIČKE VRIJEDNOSNE PAPIRE (OBRAZAC VVP)« i glasi:
»Kapitalni zahtjev čini zbroj polja 5ZZZ i polja 5009. Polje 5ZZZ čini zbroj
polja 3ZZZ pomnoženog s 5% i polja 4ZZZ pomnoženog s 10%.«
(3) Ova odluka stupa na snagu osmoga dana od dana objave u »Narodnim novinama«.

O. br. 703-020/11-06/ŽR
Zagreb, 22. studenoga 2006.

Guverner
Hrvatske narodne banke
**dr. sc. Željko Rohatinski**, v. r.

Odluka, NN 130/2006-2883
## Pravilnik o izmjenama i dopunama Pravilnika o sadržaju prijave te sadržaju i načinu vođenja očevidnika nakladnika elektroničkih publikacija

### NN 130/2006 (29.11.2006.), Pravilnik o izmjenama i dopunama Pravilnika o sadržaju prijave te sadržaju i načinu vođenja očevidnika nakladnika elektroničkih publikacija

# VIJEĆE ZA ELEKTRONIČKE MEDIJE

**2884**

Na temelju članka 38. stavka 3. Zakona o elektroničkim mediji­ma (»Narodne
novine«, 122/03), Vijeće za elektroničke medije na svojoj 105. sjednici održanoj
12. rujna 2006. godine donijelo je sljedeći

## PRAVILNIK

### O IZMJENAMA I DOPUNAMA PRAVILNIKA O SADRŽAJU PRIJAVE TE SADRŽAJU I NAČINU VOĐENJA OČEVIDNIKA NAKLADNIKA ELEKTRONIČKIH PUBLIKACIJA

Članak 1.

U članku 9. stavak 3. briše se.

Članak 2.

Ovaj Pravilnik objavit će se u »Narodnim novinama«, a stupa na snagu osmog (8)
dana od dana objave.

Klasa: 612-12/06-03-12
Urbroj: 567-01/06-05
Zagreb, 20. rujna 2006.

Predsjednik Vijeća
**mr. sc. Denis Peričić**, v. r.

Pravilnik, NN 130/2006-2884
## Odluka o poništenju Odluke Vijeća o dodjeli koncesije za obavljanje djelatnosti radija na području Općine Donji Lapac

### NN 130/2006 (29.11.2006.), Odluka o poništenju Odluke Vijeća o dodjeli koncesije za obavljanje djelatnosti radija na području Općine Donji Lapac

# VIJEĆE ZA ELEKTRONIČKE MEDIJE

**2890**

Na temelju članka 63. stavka 3. Zakona o elektroničkim medi­jima (»Narodne
novine« broj 122/03) Vijeće za elektroničke medije na svojoj 109. sjednici
održanoj 18. listopada 2006. donijelo je sljedeću

## ODLUKU

I. Poništava se odluka Vijeća, klasa: 612-12/05-02-46, urbroj: 567-01/05-03 od
1. srpnja 2005. kojom je koncesija za obavljanje djelatnosti radija na području
općine Donji Lapac (M-DL) dodijeljena trgovačkom društvu Visočica d.d. iz Donjeg
Lapca.
II. Trgovačko društvo Visočica d.d. nema pravo na naknadu štete.
III. Ova odluka stupa na snagu danom objave »Narodnim novinama«.

```
Obrazloženje
```

Vijeće za elektroničke medije na svojoj 40. sjednici održanoj 19. travnja 2005.
godine donijelo je Odluku o raspisivanju Jav­nog natječaja broj 01/05 za dodjelu
koncesija za obavljanje djelat­nosti radija i/ili televizije. Javni natječaj
objavljen je u »Narodnim novinama« broj 53/05 od 25. travnja 2005. godine i u
propisanom roku na javni je natječaj ponudu dostavio ponuditelj Visočica d.d. iz
Donjeg Lapca. Vijeće je razmatranjem i ocjenom zaprimljene ponude utvrdilo da
ponuditelj ispunjavaju uvjete propisane Javnim natječajem te je tajnim je
glasovanjem na 51. sjednici Vijeća održanoj 27. lipnja 2005. godine odlučeno da
se koncesija za obavljanje djelatnosti radija na području općine Donji Lapac
dodijeli ponuditelju Visočica d.d.
Istom su odlukom bili određeni rokovi za podnošenje zahtjeva za obavljanjem
tehničkog pregleda i za potpisivanje ugovora o koncesiji za obavljanje
djelatnosti radija. Hrvatska agencija za teleko­munikacije dopisom je
obavijestila Vijeće za elektroničke medije da do danas trgovačkog društvo
Visočica d.d. nije podnijelo zahtjev za obavljanje tehničkog pregleda. Trgovačko
društvo Visočica d.d. obratilo se Vijeću za elektroničke medije 13. listopada
2006. godine s dopisom u kojem između ostaloga navodi da još uvijek nisu u
mogućnosti pristupiti realizaciji programa za obavljanje djelatnosti radija te
da će u naredna 2-3 mjeseca dostaviti Vijeću konkretne rokove za početak
emitiranja programa.
Vijeće je utvrdilo da trgovačko društvo Visočica d.d. nije poduzelo niti jednu
radnju određenu Odlukom o dodjeli koncesije za obavljanje djelatnosti radija na
području općine Donji Lapac te da se ista sukladno zakonskim propisima mora
poništiti.
Slijedom navedenoga riješeno je kao u dispozitivu.

UPUTA O PRAVNOM LIJEKU

Protiv ove odluke nije dopuštena žalba, jer je ona konačna, ali se može
pokrenuti upravni spor pred Upravnim sudom Republike Hrvatske u roku od 30 dana
od dana primitka odluke. Tužba se predaje ili šalje neposredno sudu Republike
Hrvatske u Zagrebu, a može se podnijeti i na zapisnik kod redovnog suda
nadležnog za obavljanje pravne pomoći.

Klasa: 612-12/06-03-20
Urbroj: 567-01/06-01
Zagreb, 18. listopada 2006.

Predsjednik Vijeća
**mr. sc. Denis Peričić**, v. r.

Odluka, NN 130/2006-2890
## Odluka o odlikovanju Slavka Goldsteina Redom Ante Starčevića za doprinos razvitku hrvatske državotvorne ideje, uspostavom i izgradnjom samostalne i suverene Republike Hrvatske

### NN 131/2006 (4.12.2006.), Odluka o odlikovanju Slavka Goldsteina Redom Ante Starčevića za doprinos razvitku hrvatske državotvorne ideje, uspostavom i izgradnjom samostalne i suverene Republike Hrvatske

# Predsjednik Republike Hrvatske

**2918**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95 i
57/06), a na prijedlog Državnog povjereništva za odlikovanja i priznanja,
donosim

## ODLUKU

kojom se odlikuje

***Slavko Goldstein***

### REDOM ANTE STARČEVIĆA

za doprinos razvitku hrvatske državotvorne ideje, uspostavom i izgradnjom
samostalne i suverene Republike Hrvatske.

Klasa: 060-03/06-11/01
Urbroj: 71-05-04/2-06-1
Zagreb, 11. listopada 2006.

Predsjednik
Republike Hrvatske
**Stjepan Mesić**, v. r.

Odluka, NN 131/2006-2918
## Odluka o odlikovanju prof. dr. Davida Hoskinga Redom Danice hrvatske s likom Katarine Zrinske za osobit doprinos razvitku zdravstva u Republici Hrvatskoj kroz potporu i edukaciju hrvatskih liječnika

### NN 131/2006 (4.12.2006.), Odluka o odlikovanju prof. dr. Davida Hoskinga Redom Danice hrvatske s likom Katarine Zrinske za osobit doprinos razvitku zdravstva u Republici Hrvatskoj kroz potporu i edukaciju hrvatskih liječnika

# Predsjednik Republike Hrvatske

**2919**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95 i
57/06), a na prijedlog Državnog povjereništva za odlikovanja i priznanja,
donosim

## ODLUKU

kojom se odlikuje

***prof. dr. David Hosking***

### REDOM DANICE HRVATSKE S LIKOM KATARINE ZRINSKE

za osobit doprinos razvitku zdravstva u Republici Hrvatskoj kroz potporu i
edukaciju hrvatskih liječnika.

Klasa: 060-04/06-13/05
Urbroj: 71-05-04/2-06-1
Zagreb, 2. studenoga 2006.

Predsjednik
Republike Hrvatske
**Stjepan Mesić**, v. r.

Odluka, NN 131/2006-2919
## Odluka o razrješenju Tomislava Cara dužnosti savjetnika predsjednika Republike Hrvatske za europske integracije

### NN 131/2006 (4.12.2006.), Odluka o razrješenju Tomislava Cara dužnosti savjetnika predsjednika Republike Hrvatske za europske integracije

# Predsjednik Republike Hrvatske

**2920**

Na temelju odredbe članka 106. Ustava Republike Hrvatske, članka 4. stavka 1.
Odluke o Uredu predsjednika Republike Hrvatske (»Narodne novine«, broj 80/00,
06/04 i 54/05) te članka 5. Pravilnika o unutarnjem redu Ureda predsjednika
Republike Hrvatske, donosim

## ODLUKU

### O RAZRJEŠENJU SAVJETNIKA PREDSJEDNIKA REPUBLIKE HRVATSKE ZA EUROPSKE INTEGRACIJE

TOMISLAV CAR razrješuje se dužnosti savjetnika predsjednika Republike Hrvatske
za europske integracije, radi odlaska na novu dužnost.
Ova Odluka stupa na snagu danom 30. studenoga 2006. godi­ne.

Klasa: 080-02/06-01/10
Urbroj. 71-05-03/1-06-1
Zagreb, 28. studenoga 2006.

Predsjednik
Republike Hrvatske
**Stjepan Mesić**, v. r.

Odluka, NN 131/2006-2920
## Odluka o razrješenju Anice Djamić dužnosti pomoć­nice savjetnika predsjednika Republike Hrvatske i imenovanja savjetnicom predsjednika Republike Hrvatske za europske integracije

### NN 131/2006 (4.12.2006.), Odluka o razrješenju Anice Djamić dužnosti pomoć­nice savjetnika predsjednika Republike Hrvatske i imenovanja savjetnicom predsjednika Republike Hrvatske za europske integracije

# Predsjednik Republike Hrvatske

**2921**

Na temelju odredbe članka 106. Ustava Republike Hrvatske, članka 4. stavka 1.
Odluke o Uredu predsjednika Republike Hrvatske (»Narodne novine«, broj 80/00,
06/04 i 54/05) te članka 5. Pravilnika o unutarnjem redu Ureda predsjednika
Republike Hrvatske, donosim

## ODLUKU

### O RAZRJEŠENJU I IMENOVANJU

ANICA DJAMIĆ razrješuje se dužnosti pomoćnika savjetnika pred­sjednika Republike
Hrvatske za vanjsku politiku i imenuje se savjetnicom predsjednika Republike
Hrvatske za europske integracije.
Ova Odluka stupa na snagu 1. prosinca 2006. godine.

Klasa: 080-02/06-01/11
Urbroj: 71-05-03/1-06-1
Zagreb, 28. studenoga 2006.

Predsjednik
Republike Hrvatske
**Stjepan Mesić**, v. r.

Odluka, NN 131/2006-2921
## Odluka o utvrđivanju interesa Republike Hrvatske za izgradnju poslovne zgrade - Mikrobiološkog laboratorija u Imotskom

### NN 131/2006 (4.12.2006.), Odluka o utvrđivanju interesa Republike Hrvatske za izgradnju poslovne zgrade - Mikrobiološkog laboratorija u Imotskom

# Vlada Republike Hrvatske

**2927**

Na temelju članka 9. Zakona o izvlaštenju (»Narodne novine«, br. 9/94, 35/94,
112/2000, 114/2001 i 79/2006), Vlada Republike Hrvatske je na sjednici održanoj
30. studenoga 2006. godine donijela

## ODLUKU

### O UTVRĐIVANJU INTERESA REPUBLIKE HRVATSKE ZA IZGRADNJU POSLOVNE ZGRADE – MIKROBIOLOŠKOG LABORATORIJA U IMOTSKOM

I.

Izgradnja zgrade – mikrobiološkog laboratorija na novonastaloj k.č.br. 1711/687,
površine 1357 m2, nastale od dijela k.č.br. 1711/63 z.k.ul. 2011, k.o. Imotski
Glavina stare izmjere, odnosno novonastale k.č.br. 3595/2, površine 1357 m2,
nastale od dijela k.č.br. 3595, PL 2073, k.o. Imotski Glavina nove izmjere, u
interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju
lokacijske dozvole, klase: UP/I-350-05/04-01/00128, urbroja:
2181-05/02-05-08/12, od 16. veljače 2005. godine, izdane od strane
Splitsko-dalmatinske županije, Službe za prostorno uređenje, zaštitu okoliša,
graditeljstvo i imovinskopravne poslove, Ispostava Imotski i grafičkog priloga
kao sastavnog dijela iste.

III.

Ova Odluka stupa na snagu danom objave u »Narodnim novinama«.

Klasa: 943-03/06-01/07
Urbroj: 5030106-06-1
Zagreb, 30. studenoga 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iu**r., v. r.

Odluka, NN 131/2006-2927
## Odluka o izmjenama Odluke o utvrđivanju godišnje kvote radnih dozvola za zapošljavanje stranaca za kalendarsku godinu 2006.

### NN 131/2006 (4.12.2006.), Odluka o izmjenama Odluke o utvrđivanju godišnje kvote radnih dozvola za zapošljavanje stranaca za kalendarsku godinu 2006.

# Vlada Republike Hrvatske

**2928**

Na temelju članka 86. Zakona o strancima (»Narodne novine«, broj 109/2003) i
članka 30. stavka 2. Zakona o Vladi Republike Hrvatske (»Narodne novine«, br.
101/98, 15/2000, 117/2001, 199/2003 i 30/2004), Vlada Republike Hrvatske je na
sjednici održanoj 30. studenoga 2006. godine donijela

## ODLUKU

### O IZMJENAMA ODLUKE O UTVRĐIVANJU GODIŠNJE KVOTE RADNIH DOZVOLA ZA ZAPOŠLJAVANJE STRANACA ZA KALENDARSKU GODINU 2006.

I.

U Odluci o utvrđivanju godišnje kvote radnih dozvola za zapošljavanje stranaca
za kalendarsku godinu 2006. (»Narodne novine«, broj 153/2005), u točki I. broj:
»1837« zamjenjuje se brojem: »2437«.

II.

U točki II. broj: »800« zamjenjuje se brojem: »1400«.

III.

Ova Odluka stupa na snagu danom objave u »Narodnim novinama«.

Klasa: 101-03/05-01/01
Urbroj: 5030104-06-1
Zagreb, 30. studenoga 2006.

Potpredsjednica Vlade
i ministrica obitelji, branitelja
i međugeneracijske
solidarnosti
**Jadranka Kosor, dipl. iur**., v. r.

Odluka, NN 131/2006-2928
## Rješenje o davanju ovlaštenja Inginspektu - Opatija d.o.o. iz Opatije za obavljanje poslova zaštite na radu

### NN 131/2006 (4.12.2006.), Rješenje o davanju ovlaštenja Inginspektu - Opatija d.o.o. iz Opatije za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

**2932**

Na zahtjev INGINSPEKT – OPATIJA d.o.o. iz Opatije, Antona Raspora 26, a temeljem
članka 91. stavka 4. Zakona o zaštiti na radu (»Narodne novine«, broj 59/96,
94/96 i 114/03) i članka 16. stavka 1. Pravilnika o uvjetima pod kojima pravne
osobe mogu obavljati poslove zaštite na radu (»Narodne novine«, broj 114/02 i
126/03), ministar gospodarstva, rada i poduzetništva donosi

## RJEŠENJE

I.

INGINSPEKT – OPATIJA d.o.o. iz Opatije, Antona Raspora 26, ispunjava uvjete za
obavljanje poslova zaštite na radu, te se ovlašćuje da u okviru svoje
djelatnosti može obavljati sljedeće poslove:
1) izrada procjena opasnosti;
2) osposobljavanja radnika za rad na siguran način;
3) ispitivanja strojeva i uređaja s povećanim opasnostima;
4) ispitivanja u radnom okolišu:
4.1. ispitivanja fizikalnih čimbenika.
O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obavljati dok ispunjava
propisane uvjete, a o svim promjenama koje se odnose na ispunjavanje uvjeta
društvo je obvezno obavijestiti ovo ministarstvo u roku od 15 dana od dana
nastale promjene.

III.

Ovo rješenje objavit će se u »Narodnim novinama«.

Klasa: UP/I-116-01/06-04/08
Urbroj: 526-08-03/2-06-5
Zagreb, 27. studenoga 2006.

p.o. Državna tajnica
Vera Babić, dipl. iur., v. r.

Rješenje, NN 131/2006-2932
## Pravilnik o dopunama Pravilnika o utvrđivanju zdravstvenih ustanova za vještačenje

### NN 131/2006 (4.12.2006.), Pravilnik o dopunama Pravilnika o utvrđivanju zdravstvenih ustanova za vještačenje

# MINISTARSTVO OBITELJI, BRANITELJA I MEĐUGENERACIJSKE SOLIDARNOSTI

**2933**

Na osnovi članka 108. stavka 1. točke 11. Zakona o pravima hrvatskih branitelja
iz Domovinskog rata i članova njihovih obitelji (»Narodne novine« broj 174/04,
92/05), potpredsjednica Vlade Republike Hrvatske i ministrica obitelji,
branitelja i međugeneracijske solidarnosti uz suglasnost ministra zdravstva i
socijalne skrbi donosi

## PRAVILNIK

### O DOPUNAMA PRAVILNIKA O UTVRĐIVANJU ZDRAVSTVENIH USTANOVA ZA VJEŠTAČENJE

Članak 1.

U Pravilniku o utvrđivanju zdravstvenih ustanova za vještačenje (»Narodne
novine« broj 45/05, 21/06, u daljem tekstu Pravilnik), u članku 2. iza točke 11.
dodaje se točka 12. koja glasi:
»– za ostale bolesti:
Klinički bolnički centar Zagreb
Klinički bolnički centar Rijeka.«

Članak 2.

U članku 4. iza riječi: »iz članka 2.« dodaju se riječi: »točke 1. do 11.«.
Iza stavka 1. dodaje se stavak 2. koji glasi:
»Zdravstvene ustanove iz članka 2. točke 12. Pravilnika dužne su uz suglasnost
ministrice obitelji, branitelja i međugeneracijske solidarnosti i ministra
zdravstva i socijalne skrbi, imenovati stručne timove prema kriterijima iz
članka 3. Pravilnika koji će vršiti vještačenje, u roku od osam dana od dana
prijema zahtjeva za imenovanje stručnih timova.«

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/05-0001/6
Urbroj: 519-04/3-06-3
Zagreb, 16. studenoga 2006.

Potpredsjednica
Vlade Republike Hrvatske
ministrica obitelji, branitelja i

međugeneracijske solidarnosti
**Jadranka Kosor, dipl. iur**., v. r.

Pravilnik, NN 131/2006-2933
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)